**Joaquín Archivaldo Guzmán Loera**, alias *El Chapo Guzmán* (suomeksi "Pätkä Guzman") (s. 1954 tai 1957) on meksikolainen Sinaloan huumekartellin johtaja. Hän ehti paeta vankilasta kahdesti ennen kuin jäi 2017 kiinni kolmannen kerran, ja hänet luovutettiin Yhdysvaltoihin oikeudenkäyntiä varten.

"El Chaposta" tuli vuonna 2003 Meksikon vaikutusvaltaisin huumekauppias, kun poliisi pidätti hänen kilpailijansa. *Forbes*-lehden mukaan Guzmán oli vuosina 2009–2011 Meksikon toiseksi vaikutusvaltaisin mies. 

Vuonna 2001 "El Chapo" oli Meksikon 10. rikkain mies. *Forbesin* mukaan "El Chapo" oli vuonna 2013 maailman 67. vaikutusvaltaisin henkilö. Sittemmin hän on pudonnut listalta. Talouslehti *Forbes* arvioi vuonna 2009 Guzmánin omaisuuden arvoksi miljardi dollaria.

Guzmán avioitui vuonna 2007 kolmannen kerran 20-vuotiaan yhdysvaltalaisen kauneuskuningattaren Emma Coronel Aispuron kanssa.

Vangitsemiset, karkaamiset
--------------------------

Guzmán vangittiin Guatemalassa vuonna 1993 ja tuomittiin 20 vuoden vankeusrangaistukseen murhasta ja huumekaupasta. Hänet luovutettiin Meksikoon, mutta hän karkasi vuonna 2001 Puente Granden vankilasta vartijoiden avustamana. Guzmán saatiin uudelleen kiinni vasta helmikuussa 2014. Heinäkuussa 2015 hän karkasi Altiplanon vankilasta. Ensimmäisen paon yhteydessä Yhdysvaltain hallitus ilmoitti maksavansa Guzmánista viiden miljoonan Yhdysvaltain dollarin palkkion.

El Chapo jäi kiinni 8. tammikuuta 2016 yrittäessään tehdä elokuvaa elämästään ja ollessaan asianajajiensa välityksellä yhteydessä elokuvantuottajiin ja näyttelijöihin. Sean Pennille annettu haastattelu johti viranomaiset El Chapon jäljille. Meksikon merijalkaväen sotilaat saartoivat talon, jossa Guzmán ja muita rikollisia piileksi. Osa rikollisista kuoli tulitaistelussa. Guzmán oli rakennuttanut maanalaisen pakotien. Guzmán pakeni erään toisen kanssa ilmeisesti viemäritunnelin kautta ja varasti auton. Auton omistaja hälytti poliisin, joka pysäytti auton ja Guzmán jäi kiinni.

Guzmán luovutettiin tammikuussa 2017 amerikkalaisviranomaisille pitkään jatkuneen painostuksen jälkeen. Yhdysvalloissa arvioitiin, että Meksikossa Sinaloan kartelli pääsisi vaikuttamaan oikeudenkäyntiin. Riskinä olisi ollut myös pako. Oikeudenkäynti alkoi marraskuussa 2018. Helmikuussa 2019 Guzmán todettiin syylliseksi muun muassa 155 000 kokaiinitonnin ja muiden huumeiden salakuljettamiseen Yhdysvaltoihin 25 vuoden aikana sekä laittomaan aseiden hallussapitoon ja rahanpesuun. Saman vuoden heinäkuussa hänelle langetettiin elinkautinen vankeustuomio sekä lisäksi 30 vuotta vankeutta.

Vankeuttaan hän alkoi suorittaa huippuvarmassa supermax-luokituksen vankilassa ADX Florencessa.

Lähteet
-------

### Viitteet

1. ↑  Mexican drug lord 'El Chapo' begins life term in Colorado 'Supermax' prison *Reuters*.  21.7.2019. Viitattu 11.8.2019.
2. ↑  Nyström, Erik: Maailman vaikutusvaltaisimpiin kuuluva huumeparoni pakeni jälleen vankilasta (vanhentunut linkki)  12.7.2015. Helsingin Sanomat.  Arkistoitu 12.7.2015. Viitattu 12.7.2015.
3. 1 2 3  Hannu Pesonen: New Yorkissa "narkoturistit" jonottavat oikeussaliin, julman huumepomon paljastuksia pelätään *Suomen Kuvalehti*.  1.1.2019. Viitattu 2.1.2019.
4. ↑  No. 67: Joaquin Guzman Loera (englanniksi)
5. ↑  Gibbs, Stephen: Mexican 'drug lord' on rich list  12.3.2009. BBC News. Viitattu 11.12.2012. (englanniksi)
6. ↑  Wallius, Anniina: Huumepomo karkasi huippuvartioidusta vankilasta – taas *Yle Uutiset*.  12.7.2015. Viitattu 12.7.2015.
7. ↑  Grant, Will: Mexico steps up hunt for drug lord Joaquin Guzman  10.1.2012. BBC News. Viitattu 11.12.2012. (englanniksi)
8. ↑  Maria Manner, Hanna Kärppä: Syyttäjä: Maailman etsityin huumepomo "El Chapo" jäi kiinni, koska tahtoi elämästään elokuvan (Archive.org) *Helsingin Sanomat*.  8.1.2015. HS.  Arkistoitu 6.12.2016. Viitattu 9.1.2016.
9. ↑  Hanna Nordenswan: Sean Penn tapasi "El Chapon" *Yle Uutiset*.  10.1.2016. Viitattu 10.1.2016.
10. ↑  Juhani Saarinen: Raju tulitaistelu, piileskelyä tunneleissa, pakoauton ryöstö (vanhentunut linkki)  12.1.2016. Helsingin Sanomat.  Arkistoitu 18.1.2016. Viitattu 12.1.2016.
11. ↑  Ioan Gillo: Inside the Elite Mexican Marine Corps That Recaptured ‘El Chapo’ (html) *Time*.  8.1.2016. Time. Viitattu 9.1.2016. (englanniksi)
12. ↑  Huumeparoni "El Chapo" todettiin syylliseksi – elinkautinen vankeus uhkaa *Ilta-Sanomat*.  12.2.2019. Viitattu 2.3.2019.
13. ↑  Huttunen, Anni: Huumeparoni El Chapolle luettiin elinkautinen tuomiov *Ilta-Sanomat*.  17.7.2019. Viitattu 17.7.2019.
14. ↑  Huumeparoni "El Chapo" siirrettiin vankilaan, josta kukaan ei ole koskaan paennut Ilta-Sanomat 20.7.2019, viitattu 15.11.2020


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Ruotsi
* Tšekki
* Puola

 |

 |